﻿                    LIMBA  ROMÂNILOR 
                                                                        Mioara CăluşiŃă-Alecu 
 
Limba defineşte naŃiunea. În limbă poporul îşi exprimă şi păstrează tradiŃiile şi 
idealurile. Atunci când vitregia sorŃii şi tăvălugul vremii şterg amintirile oamenilor, limba 
continuă să păstreze dovezi din timpurile străvechi. 
Şi limba românilor este un document istoric demn de analizat. 
După ce năvălirile barbare de pe teritoriul vechii Dacii s-au potolit şi s-au închegat 
state noi, au apărut învăŃaŃi români care au cercat să-şi găsească obârşia. ImpresionaŃi de 
asemănarea limbii lor cu latina, ei au dedus că au moştenit limba romanilor aduşi de 
Traian. Cum o asemenea ipoteză s-ar fi justificat dacă dacii ar fi avut un nivel de 
civilizaŃie foarte scăzut, au admis şi această ipoteză. 
MulŃi istorici au ajuns la concluzii false fiindcă: 
     - nu au apreciat la adevărata valoare vestigiile arheologice şi tradiŃiile geto-dacice;   
- nu au studiat tradiŃiile populare care le continuau;  
- nu au comparat limba română cu limbile vechi din Orient. 
Astăzi dispunem de multe informaŃii care arată că în România s-au păstrat tradiŃii 
vechi de milenii.  
În continuare voi cita cuvinte şi expresii româneşti vechi. 
Cuvântul apă este înrudit cu aqua din latină, dar este mai vechi decât acesta, fiindcă 
cuvântul apo se întâlneşte în descântecul de purificare a apei din Avesta, precum şi în 
limba sanscrită, în care ap,apas înseamnă apă curgătoare. 
Cuvântul ocară este considerat înrudit cu okarjati din vechia slavă, dar care nu s-a 
transmis în rusă. În limba sanscrită, kara este vechia denumire a mâinii, iar katanda 
înseamnă mânuibil şi în particular sabie [1, p. 142]. În limba sanscrită akara, cu primul a 
scurt (căruia în română îi corespunde o privativ) înseamnă fără mână. 
L-a făcut de ocară a însemnat că i-a tăiat mâna A existat şi la români o astfel de 
pedeapsă abolită în Bulgaria în secolul XIX ? 
Cuvântul rană se presupune că este moştenit din vechea slavă, mai ales că există şi în 
rusă. A. Berinde şi S. Lugojan indicau cuvântul vrana cu înŃeles de rană şi în sanscrită [2; 
1, p. 264]. Pe plăcile de plumb găsite la Sinaia s-au găsit cuvinte geto-dacice înrudite [3] 
PAXA  (P corespunde la R) de pe placa numărul 42 tradus rană şi PANOE de pe placa 
numărul. 25, tradus rănit. 
Soare este un cuvânt înrudit cu sol,-is din latină, dar nu descinde din acesta, căci 
păstrează silaba regală ra, re ca şi sura o denumire sanscrită a Soarelui [1, p.721] . Sura 
s-a păstrat şi în alcătuirea cuvântului arsura care în română poate indica un efect al 
Soarelui, iar în latină înseamnă căldură. În Eneida, Eneas evoca un zeu Soranus. 
Răsare înseamnă că Soarele, Ra, după numele arhaic din vechiul Egipt, sare peste 
orizont. 
Cuvântul văzduh este înrudit cu vuzduhu din vechea slavă şi cu vozduh din rusă, dar 
este mai vechi decât aceste cuvinte, fiindcă vădeşte gândirea celor care l-au creat – văz 
duh. Românii au păstrat tradiŃii despre vămile văzduhului prin care trebuie să treacă 
duhurile celor morŃi. 
Este probabil că şi cuvântul duh, cel ce se duce-du sus-ho să fie autohton, deşi există 
şi în slavă. 
Văzduhul este atmosfera – sfera atmanilor. În limba sanscrită. Atman este duhul 
omului. Atmosfera a fost pusă în legătură cu verbul atmen care înseamnă a respira în 
limba germană.  
Multe expresii îşi găsesc explicaŃia în ritualuri foarte vechi, dovedind vechimea 
tradiŃiilor româneşti. 
Aşa cum arăta Mircea Eliade în ritualurile de iniŃiere se simboliza o renaştere 
iniŃiatică. Jan Gunda, ca şi M.Eliade, arăta că, după tradiŃiile hinduse, candidatul la 
iniŃiere sta în poziŃie de fetus şi cu mâinile închise în pumni, ca să aibă puterile sporite ca 
la naştere  [4] . 
Justifică aceasta expresia să Ńii pumnii? 
Dovedeşte păstrarea acestei expresii că au existat astfel de iniŃieri în Dacia? 

